De borgerliges samarbeidsvansker skyldtes for en stor del forholdet til Carl I. Hagen og Fremskrittspartiet. Fremskrittspartiets innvandringsskepsis fikk stort utslag ved kommunevalget i 1987, og Høyre ønsket å begrense partiets spillerom. Benkow støttet en restriktiv innvandringspolitikk, men var rask til å påtale det han oppfattet som intoleranse og fremmedfiendtlighet.